Hoewel baie oorsese kunstenaars Suid-Afrika reeds besoek het, het hulle hoofsaaklik hul persoonlike optredes in die groter stede toegespits. Sodoende het talle van hul bewondenaars nooit die geleentheid gehad om hul persoonlik te sien nie. Slim Whitman aan die anderkant, het in nie minder as 32 plattelandse dorpe opgetree nie. Die toer van oor die 5,000 myl het ses weke geduur. Oral waar hy gegaan het, was hy baie hartelik ontvang, nie net vir sy sang nie,maar ook vanweë sy vriendelikheid en opregtheid. By elke optrede het hy honderde mense ontmoet met wie hy hande geskud het. Hy het ook letterlik sy handtekening op honderde fotos geplaas.
Om die oorblywende vier solo nommers uit te soek was nogal moeilik, want elke liedjie wat Slim gesing het, het groot byval gevind. Nogtans vorm die vier nommertjies 'n goeie beeld van die soort liedjies Wat Slim oral gesing het. - omslag